**ПРОЕКТ НА**

**Д О Г О В О Р**

**№ …………………… от ……………………. г.**

**ЗА УСЛУГА С ПРЕДМЕТ:**

**„Доставка, инсталация и въвеждане в работен режим на 3 броя референтни станции за високо-точни измервания с Глобалните Навигационни Спътникови Системи (ГНСС)“ във връзка с изпълнение на проект „Оперативен сервиз за опасни метеорологични явления за район БалканМед (БеРТИСС)“ по програма „Балкани-Средиземноморие“ с бенефициент Софийски университет „Св. Климент Охридски“**

**Днес, ………………… 2018 г., в гр. София, между**

наименование **СУ „СВ. КЛИМЕНТ ОХРИДСКИ“**

седалище: София, 1504, бул. „Цар Освободител“ № 15

ЕИК 000 670 680

Ид. № по ДДС BG 000 670 680

представлявано от…, длъжност проф. д.ф.н Анастас Герджиков - Ректор

и …., длъжност Дари Иванов – и.д. Гл. счетоводител,

от една страна, наричан по-долу **ВЪЗЛОЖИТЕЛ,** и

наименование на дружеството \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

с адрес на управление: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

търговски адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

телефон за контакт: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ЕИК \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ИД № по ДДС \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

банкова сметка IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

банков код, обслужваща банка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

представлявано от ( имена, ЕГН ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

от друга страна, наричан по-долу **ИЗПЪЛНИТЕЛ**, при условията и по реда на чл. 20, ал. 3, т. 2 от Закона за обществените поръчки (ЗОП)**, във връзка с утвърден от Ректора на Софийски университет „Св. Климент Охридски“ доклад с № 93-Г-7 от 31.01.2018 г. на ръководителя на проект, възложен с договор № НИС-3249 ,** се сключи настоящият договор за следното:

1. **ПРЕДМЕТ НА ДОГОВОРА**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема, срещу възнаграждение, да извърши **доставка на 3 (три) броя референтни станции за високо-точни измервания с Глобалните навигационни спътникови системи (ГНСС),** наричани по-долу, за краткост, „системите“, съгласно **доклад с вх. № 93-Г-7 от 31.01.2018 г. на на ръководителя на проект, възложен с договор № НИС-3249,** представляващ неразделна част от настоящия договор.

1. **СРОК И МЯСТО НА ИЗПЪЛНЕНИЕ НА ДОГОВОРА**

**Чл.2.** **(1)** Настоящият договор влиза в сила от датата на регистрирането му в деловодната система на ВЪЗЛОЖИТЕЛЯ му и е със срок на действие .......... (с думи) календарни дни, но не по-късно от 31.08.2018 г.

**(2)** Изпълнението по договора започва от датата на влизането му в сила. До този момент ВЪЗЛОЖИТЕЛЯТ не дължи плащане по чл. 4, ал. 1, т. 1 от настоящия договор.

**Чл.3.** Място на изпълнение на поръчката е територията на Република България, в обектите, както следва:

1. Физически факултет на СУ „Св. Климент Охридски“, с адрес: гр. София, бул. „Джеймс Баучер“ № 5;

2. Университетска ботаническа градина, с адрес: гр. Балчик, ул. „Акад. Даки Йорданов“ № 1;

3. Творчески дом на Софийския университет „Св. Климент Охридски“, с адрес: гр. Китен, ул. „Странджа“ № 22.

1. **ЦЕНА И НАЧИН НА ПЛАЩАНЕ**

**Чл.4. (1)** Максималната прогнозна стойност на настоящата обществена поръчка е ........................... (с думи) лева без включен ДДС или .......................... (с думи) с включен ДДС.

**(2)** Заплащането се извършва в 30 (тридесет)-дневен срок след представяне на фирмен протокол за конретната заявка, подписан от представител на ВЪЗЛОЖИТЕЛЯ без забележки, и издадена фактура, надлежно заведени с придружително писмо в отдел „Секретариат и деловодство“, стаи № 114-115, сграда Ректорат на СУ „Св. Климент Охридски“.

**(3)** Финансирането е със средства от бюджета по проект НИС - 3249 БеРТИСС.

**Чл.5. (1)** Заплащането се извършва в лева по банков път по банкова сметка на ИЗПЪЛНИТЕЛЯ, посочена в преамбюла на договора.

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) работни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.6.** ИЗПЪЛНИТЕЛЯТ се задължава:

**(1)** даизпълни услугата точно, качествено и в срок, като извърши следното:

**1.** доставка на 3 броя референтни станции за високо-точни измервания на посочените в чл. 3 от настоящия договор места;

**2.** монтаж на всяка от станциите;

**3.** извършване на първоначално стартиране и въвеждане в работен режим на референтните станции.

**(2)** при отправяне на заявка от страна на ВЪЗЛОЖИТЕЛЯ, да достави и монтира съответната станция в срок до 7 (седем) календарни дни от получаването ѝ.

**Чл.7.** ИЗПЪЛНИТЕЛЯТ има право:

**(1)** Да изисква и получи уговореното възнаграждение от ВЪЗЛОЖИТЕЛЯ в срока и при условията, посочени в чл. 4 от настоящия договор.

**(2)** На достъп до обектите, в които следва да бъдат доставени и монтирани станциите.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.8.** ВЪЗЛОЖИТЕЛЯТ се задължава:

1. да заплати на ИЗПЪЛНИТЕЛЯ договореното възнаграждение в срока и при условията, посочени в чл. 4;
2. да не допуска намесата на лица, които не са представители на ИЗПЪЛНИТЕЛЯ за извършване на доставката и монтажа, предмет на настоящия договор;

**3.** да осигури лице за контакт със служителите на ИЗПЪЛНИТЕЛЯ, което да води кореспонденция с последните, да подписва всички протоколи, с които се отчита работата по изпълнение предмета на договора, и да следи за качественото и точно изпълнение на задълженията на ИЗПЪЛНИТЕЛЯ.

**Чл.9.** ВЪЗЛОЖИТЕЛЯТ има право:

1. да изисква от ИЗПЪЛНИТЕЛЯ да изпълни доставките на станциите точно и качествено, при спазване на срока по чл. 6, ал. 2;
2. да получава информация от ИЗПЪЛНИТЕЛЯ за хода на работата по изпълнение на доставката и монтажа на станциите във всеки момент от изпълнението на договора, без с това да пречи на последния.
3. **САНКЦИИ И НЕУСТОЙКИ**

**Чл.10.** **(1)** В случай че ИЗПЪЛНИТЕЛЯТ не изпълни предмета на договора, съгласно Техническите спецификации на ВЪЗЛОЖИТЕЛЯ, представляващи неразделна част от настоящия договор, и в срока по чл. 2, ал. 1, той дължи на ВЪЗЛОЖИТЕЛЯ неустойка в размер на 0,1 % от общата стойност на настоящия договор, за всеки ден, през който ВЪЗЛОЖИТЕЛЯТ е лишен от невъзможността да използва станциите. Начисляването на неустойка се удостоверява с констативен протокол, съставен от представители и на двете страни.

**(2)** Неизпълнението на договора /пълно или частично/, забавата за изпълнение и причинените вреди на ВЪЗЛОЖИТЕЛЯ от служители на ИЗПЪЛНИТЕЛЯ се удостоверява със съставянето на констативен протокол от координатора и отговорника по договора, съвместно с други длъжностни лица свързани с изпълнението на договора, определени от ВЪЗЛОЖИТЕЛЯ.

**(3)** При забава в плащането на дължимото възнаграждение ВЪЗЛОЖИТЕЛЯТ дължи обезщетение в размер на 0,1 % от стойността на забавеното плащане, считано от датата на забавата, но за не повече от 30 (тридесет) дни.

**(4)** При неизпълнение на задълженията от страна на ИЗПЪЛНИТЕЛЯ, ВЪЗЛОЖИТЕЛЯТ има право да развали настоящия договор, след като предостави възможност на ИЗПЪЛНИТЕЛЯ в

3-дневен срок да отстрани нередностите, довели до невъзможността на ВЪЗЛОЖИТЕЛЯ да използва референтните станции за изпълнение на Проект „Оперативен сервиз за опасни метеорологични явления за район БалканМед (БеРТИСС) по Програма „Балкани-Средиземноморие“ с бенефициент СУ „Св. Климент Охридски“. В този случай ИЗПЪЛНИТЕЛЯT дължи неустойка в размер на 0,01 % от общата стойност на договора за всеки един ден, през който не може да използва съответната станция, но не повече от 10 % от общата договорена цена.

1. **УСЛОВИЯ ЗА ПРЕКРАТЯВАНЕ НА ДОГОВОРА**

**Чл.11. (1)** Настоящият договор се прекратява:

**1.** с изпълнение предмета на договора;

**2.** по взаимно съгласие между страните, изразено в писмена форма;

**3.** с отпадане на основанието, въз основа на което този договор е сключен;

**4.** при виновно неизпълнение на задълженията на една от страните по договора - едностранно, с писмено уведомление от изправната до неизправната страна, което води но незабавното му прекратяване.

**(2)** ВЪЗЛОЖИТЕЛЯТ може да прекрати предсрочно договора при следните условия:

**1.** едностранно, без предизвестие, в случай че ИЗПЪЛНИТЕЛЯТ по каквато и да е причина бъде лишен от правото да упражнява дейността си, съгласно законодателството на държавата, в която е извършено нарушението;

**2.** при констатирани нередности или конфликт на интереси - с изпращане на писмено уведомление от ВЪЗЛОЖИТЕЛЯ до ИЗПЪЛНИТЕЛЯ;

**3.** когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които последният не е могъл да предвиди и предотврати - с писмено уведомление, веднага след настъпване на обстоятелствата.

1. **НЕПРЕОДОЛИМА СИЛА**

**Чл.12. (1)** Страните по договора се освобождават от отговорност за частично или пълно неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи ,,непреодолима сила“ по смисъла на Търговския закон и Закона за обществените поръчки и ако тези обстоятелства непосредствено са повлияли на изпълнението на настоящия договор. В тези случаи срокът на изпълнение на задълженията по договора се удължава със съответното време, в течение на което действат такива обстоятелства.

**(2)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна при настъпване на непреодолима сила.

**(3)** Страната, която се намира в невъзможност да изпълнява задълженията си по този договор поради непреодолима сила, е длъжна незабавно:

**1.** да уведоми писмено другата страна за настъпилото събитие, което причинява неизпълнение на задълженията ѝ; за степента, до която това събитие, възпрепятства изпълнението на задълженията на тази страна; за причините на събитието – ако са известни; за неговото предполагаемо времетраене;

**2.**  да положи всички разумни усилия, за да избегне, отстрани или ограничи до минимум понесените вреди и загуби.

**(4)** Докато трае непреодолимата сила, изпълнението на задължението се спира, доколкото то не може да бъде изпълнено по алтернативен начин чрез полагане на всички разумни грижи.

**(5)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

**(6)** Липсата на парични средства не представлява непреодолима сила.

**(7)** Определено събитие не може да се квалифицира като ,,непреодолима сила“, ако:

**1.** Ефектът от това събитие е могъл да се избегне, ако някоя от страните е изпълнявала добросъвестно задълженията си по този договор;

**2.** Ефектът от това събитие е могъл да бъде избегнат или намален с полагането на всички разумни грижи.

1. **КОНФИДЕНЦИАЛНОСТ**

**Чл.13.** За конфиденциална се счита всяка информация, получена при и по повод изпълнението на договора.

**Чл.14.** ИЗПЪЛНИТЕЛЯТ няма право, без предварително писмено съгласие на ВЪЗЛОЖИТЕЛЯ, да разкрива по какъвто и да е начин и под каквато и да е форма договора или част от него, или всякаква информация, свързана с изпълнението му, пред когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**Чл.15.** ИЗПЪЛНИТЕЛЯТ се задължава да не използва информация, станала му известна при или по повод изпълнение на задълженията му по настоящия договор, с цел да облагодетелства себе си или трети лица.

1. **ЗАКЛЮЧИТЕЛНИ РАЗПОРЕДБИ**

**Чл.16.** Кореспонденцията по настоящия договор се осъществява в писмена форма, по начина и до адресатите, посочени в него.

**Чл.17.** При смяна на посочените адреси, телефони и др., съответната страна е длъжна да уведоми другата в писмена форма и в петдневен срок от настъпване на промяната.

**Чл.18.** Нищожността на някоя от клаузите на договора или на допълнително уговорени условия не води до нищожност на друга клауза от него или на договора като цяло.

**Чл.19.** Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване, по взаимно съгласие и с допълнителни споразумения, а при непостигане на съгласие, спорът ще бъде отнасян за решаване пред компетентния съд на територията на Република България по реда на Гражданския процесуален кодекс.

**Чл.20.** За неуредените в настоящия договор въпроси се прилагат разпоредбите на действащото българско законодателство.

**Чл.21.** **(1)** **За ВЪЗЛОЖИТЕЛЯ**

**определеното лице за контакт е: ................................................................…………………….., телефон за връзка: ………………..**

**(2) За ИЗПЪЛНИТЕЛЯ**

**определеното лице за контакт e: ..............................................………………………………………,**

Страните приемат като неразделна част от настоящия договор следните приложения:

1. Ценова оферта, подадена от „………………………………“;

2. Техническо предложение на „………………………………“;

3. Технически спецификации на Възложителя;

4. Доклад с Вх. № ……………………………. г.

*Настоящият договор се състави и подписа в четири еднообразни екземпляра, от които един за ИЗПЪЛНИТЕЛЯ и три за ВЪЗЛОЖИТЕЛЯ.*

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**СУ „СВ. КЛИМЕНТ ОХРИДСКИ“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ПРОФ. Д.Ф.Н. АНАСТАС ГЕРДЖИКОВ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ РЕКТОР**  **УПРАВИТЕЛ**

**И.Д. ГЛ. СЧЕТОВОДИТЕЛ**

**ДАРИ ИВАНОВ**